NaiveNeuron/SloPal huggingface dataset:
Budaj, Ján, minister životného prostredia SR (2020-07-23):
... a so zmenou, ktorá sa volá 21. storočie. Ale toto pozvanie (reakcie z pléna) patrí tým, ktorí sú ochotní... (Prerušenie vystúpenia predsedajúcim.)
Hlinka, Jozef, poslanec NR SR (2021-06-18):
Pán predsedajúci, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Sulík, Richard, predseda NR SR (2011-09-14):
Pán poslanec Maďarič.
Šeliga, Juraj, podpredseda NR SR (2020-11-12):
Vráťte tridsať sekúnd. Pán Žiak, pokojne do rozpravy, s faktickou, čokoľvek. (Reakcie z pléna.) Páni! Pán Žiak bol upozornený. Vráťte tridsať sekúnd pánovi Šimkovi, ak je to možné, nech to, nech to dokončí.
Viskupič, Jozef, poslanec NR SR (2010-10-22):
Ďakujem, pán predsedajúci. Ďakujem trom pánom poslancom za faktické poznámky. Čo sa týka pána predsedu výboru, ešte raz. My sme informovali dotknutých členov rady. Takisto sme len očakávali v duchu tej korektnosti, o ktorej sme tu hovorili, že bude informovaný aj pán Balun. Chcel by som vás ubezpečiť, tak ako pán poslanec Abrhan, ktorý je takisto členom výboru, že bude úplne rovnaké hlasovanie pri úplne rovnakom postupe. Viac-menej týmto istým by som chcel odpovedať aj poslancovi Senkovi, tiež členovi výboru. Čo sa týka zákona o nezlučiteľnosti funkcií, ľudovo povedané, my hovoríme o tom, že bol porušený zákon o Slovenskom rozhlase, bol tu odcitovaný, člen rady nesmie vykonávať funkciu v politickej strane alebo v politickom hnutí, vystupovať v ich mene alebo pôsobiť v ich prospech, 619/2003. Ich čin, tým že kandidovali za politickú stranu, sa nedá zvrátiť, pretože nevedia z tej funkcie odstúpiť. Raz kandidovali, tak hovorím o tom, že nie je ani korektné, lebo ten výbor, ktorý sa k tomuto vyjadruje, je výbor, ktorý funguje na základe zákona, je výbor pre nezlučiteľnosť funkcií a ten jedná s trojpätinovou väčšinou. My hovoríme o zákone o Slovenskom rozhlase, ktorý tam má určené, alebo teda to, čo som odcitoval. Ďakujem.
Kollár, Boris, predseda NR SR (2022-12-22):
Pán poslanec, prečítajte iba to, čo bolo, toto je úplne zbytočné čítať.
Pellegrini, Peter, predseda NR SR (2015-12-04):
Pán poslanec Fronc.
Laššáková, Jana, podpredsedníčka NR SR (2014-11-10):
Nech sa páči, pán poslanec Kadúc, máte slovo.
Štefunko, Ivan, poslanec NR SR (2024-01-09):
Ďakujem veľmi pekne za vystúpenie. Neviem, čím začať, či koncom, alebo začiatkom. Začnem koncom vášho vystúpenia. Spomínali ste citát Václava Havla, že dobro zvíťazí a pravda zvíťazí nad lžou a nenávisťou. Verím, že to tak bude a že po tomto dlhom a úmornom rokovaní sa podarí presvedčiť alebo vzbudiť posledné kúsky racionality vládnej koalície, aby toto zrýchlené legislatívne konanie zrušili a vlastne znova predložili ozajstnú reformu Trestného poriadku. Ak chcú, tak cez riadnu diskusiu aby ho predložili v správnom, v správnej forme a v správnom čase, aby sa všetci aktéri mohli zúčastniť debaty, aby to nebolo v chvate, aby sa nestalo to, že im možno aj neprávom, možno právom, možno neprávom ľudia na uliciach prisudzujú, že tým chcú niečo zakryť a v skutočnosti možno ani nechcú a tým pádom proste nech to spravia poriadne a tým pádom sa nebude diať to, že sa budú cítiť naši koaliční poslaneckí kolegovia dotknutí, že im rozhovárame niečo, čo oni majú veľmi dobre premyslené a čo v skutočnosti bude dobré pre slovenský právny systém. To znamená, že apelujem na rozvážnosť, racionalitu a na to, aby sa v skutočnosti nestala táto reforma veľkou hanbou aj v kontexte Európskej únie, čo ste hovorili, pani poslankyňa, na začiatku. Ďakujem veľmi pekne.
P. Paška, predseda NR SR: (2007-06-26):
(Hlasovanie.) Prítomných 125, za 78, proti 46, zdržal sa 1. Konštatujem, že tento návrh sme schválili.
Bugár, Béla, podpredseda NR SR (2011-03-25):
Vyhlasujem rozpravu za skončenú. Takže chcem sa opýtať pána ministra, či chce zaujať stanovisko k rozprave. Nech sa páči.
Žiga, Peter, podpredseda NR SR (2024-10-23):
Pán poslanec Čaučík.
P. Paška, predseda NR SR: (2010-03-03):
(Hlasovanie.) 137 prítomných, 83 za, 54 sa zdržalo. Návrh sme schválili. Sme v treťom čítaní . Otváram rozpravu. Nie je  o ňu záujem, vyhlasujem ju za skončenú a budeme hlasovať.
Kotleba, Marian, poslanec NR SR (2020-03-25):
Vážené kolegyne, kolegovia, najmä tí, čo ste tu ako noví, chcem povedať jednu takú myšlienku. Máme zriadenú komisiu na kontrolu používania informačno-technických prostriedkov. To znamená skrátene komisiu na kontrolu odpočúvania, ktorá ale v minulom volebnom období nebola vôbec funkčná, pretože vláda odmietala vymenovať tam opozičného poslanca Galka. Máme na kontrolu Slovenskej informačnej služby zriadený osobitný kontrolný výbor, máme na kontrolu Vojenského spravodajstva zriadený osobitný kontrolný výbor, jednoducho máme mechanizmy, ktoré majú zabraňovať zneužívaniu týchto špeciálnych zložiek na to, aby ľudia boli v rozpore so zákonom a bez riadneho zákonného dôvodu akýmkoľvek spôsobom sledovaní. To je v podstate hlavná náplň obidvoch kontrolných výborov. A my dnes ideme v tomto vládnom návrhu zákona zriaďovať a oprávňovať ďalšiu inštitúciu, v tomto prípade Úrad verejného zdravotníctva na to, aby vlastne čiastočne dostal oprávnenia totožné s oprávneniami Slovenskej informačnej služby alebo s oprávneniami Vojenského spravodajstva, ale zároveň nezriaďujeme žiadny kontrolný mechanizmus na kontrolu činnosti a na kontrolu vykonávania týchto nových oprávnení týmto Úradom verejného zdravotníctva. Ja neviem, kolegyne, kolegovia, tí z vás, čo sem boli zvolení s tým, že naozaj chcú v parlamente presadzovať demokraciu a ochranu ľudských práv a slobôd a toho, aby Slovensko začalo skutočne fungovať ako právny štát, ako sa môžte na toto pozerať a ako to môžte v kontexte toho, že nebudeme mať schválený žiadny kontrolný mechanizmus, vôbec uvažovať schváliť. Veď to bude precedens, precedens, ktorý sa naozaj bude podobať na totalitné režimy. Ďakujem pekne. (Potlesk.)
Blanár, Juraj, podpredseda NR SR (2023-02-07):
Pán poslanec Miloš Svrček s faktickou.
Lipšic, Daniel, poslanec NR SR (2015-12-21):
Dve poznámky k tej novele ústavy. Neviem, ja som mal aj na fakulte právnu logiku. To znamená, že keď je zákon, ktorý považujem, že je zlý a potom príde pozmeňovák, ktorý ten obsah zmení za lepší, stále zlý, ale lepší, zaňho hlasujem, lebo to vylepšuje. Ale za celkový návrh nie. Nerozumiem, čo je na tom také nelogické. To naozaj teraz, sa priznám, že čo to má spoločné s logikou? Ešte raz, bol tu lepší text, ako ten pôvodný, ale nie lepší, ako je pôvodné znenie ústavy. Je to naozaj ťažké? To sa mi zdá, že je dosť logické. Ja a týmto, tým skončím. Ja sa musím priznať, že nikto nepreukázal v tejto snemovni, teda nám určite nie, že je potrebné predlžovať lehotu zadržania. Nehovorím, že je to nejaká veľká dráma, že je štvordňová lehota teraz. Ale kvôli čomu? Tak buď toho človeka zadržíme na Slovensku, lebo tu pácha trestnú činnosť a potom dôkazy sú, alebo ho zatkneme kvôli tomu, že je vydaný európsky zatykač alebo medzinárodný zatykač a potom dôkazy sú tiež. Čiže ja teda si myslím, že dôkazné bremeno si vláda v tomto neuniesla, možnože pre vás áno, pre mňa nie. Druhá poznámka. Áno, je zarážajúce, že vláda robí v princípe z poslancov, aj najmä vlády, v princípe štatistov, ktorí na pokyn hlasujú. Nevadí im, že príde minister poľnohospodárstva, to by sa za našej vlády naozaj nestalo. Ja som, keď som tu mal V4 ministrov, ako minister spravodlivosti musel v parlamente obhajovať svoje zákony a no ministrov, ktorých som sem pozval, vítala moja štátna tajomníčka. Neexistovalo, že by za mňa prišiel ku kľúčovým veciam a už nepríslušný minister. To by vlastní poslanci nedopustili. Vám je to jedno. Proste, jak ukážeme, tak hlasujeme. Veď vy sa sami dehonestujete podľa mojej mienky. Nie opozíciu. Samých seba.
Marosz, Ján, poslanec NR SR (2019-04-05):
Ďakujem pekne. Tak toto vystúpenie bola naozaj silná káva, lebo vy ste v tom svojom vystúpení moralizovali, hovorili ste, aby sa niekto hanbil v kúte, aby prebral zodpovednosť, politickú zodpovednosť, ale toto je pre mňa akože hrubé zrno farizeizmu od človeka, ktorý bol v strane SIEŤ. Tak si len pripomeňme, že v strane SIEŤ bol aj Brecely, ktorý podpísal obchvat D4/R7 za tak podseknutú cenu, že jednoducho v tejto chvíli je jasné, že sa to nedostavia za tie peniaze. Takže prvá vec, pán Hrnčiar. Druhá vec, pokiaľ ide o tunel Višňové, tiež zavádzate, klamete. Tender vyhodnocoval Počiatek, cena, za ktorú to bolo vysúťažené, nebola podseknutá v tom zmysle, že by bola najnižšia, keby to prvá v poradí firma Skanska a STRABAG dostali, chceli to postaviť za 338,3 mil., dnes sme mohli jazdiť. Druhá v poradí bol Doprastav, Metrostav za 382,8 a dostalo to združenie Salini Impregilo – DÚHA ako tretí v poradí so sumou takmer 410 mil. eur. Takže tiež zavádzate, klamete, že to bola podseknutá cena. Áno, je pravda, že predpokladaná hodnota zákazky bola oveľa vyššia, ale bol to normálny súťažný tender a každá firma si vie projekty tak zoptimalizovať, aby to dielo dokončila. Ale aby hovoril nominant SIET-e, ktorý teraz nesie priamu zodpovednosť aj za tieto problémy, ktoré v doprave sú, že sa má niekto hanbiť, ktorý s tým nemá nič čo dočinenia, tak to je, to je hrubá káva, to je farizeizmus a je to naozaj odsúdeniahodné.
Tomáš, Erik, minister práce, sociálnych vecí a rodiny SR (2024-06-13):
Vážený pán predsedajúci, kolegovia, kolegyne, dovoľte, aby som uviedol návrh na skrátené legislatívne konanie o vládnom návrhu zákona, ktorým sa dopĺňa zákon o sociálnom poistení. Nejde o nič nové, čo už poznáte, chceme predĺžiť odvodové úľavy tentokrát len pre poľnohospodárov, pretože Európska komisia predĺžila dočasný rámec na štátnu pomoc, ale len už v kategórii poľnohospodárstvo. Chceme to urobiť v skrátenom legislatívnom konaní, pretože boli by sme radi, aby sa odvodové úľavy predĺžili už od 1. júla, kedy končí tá druhá fáza, až do konca roka. A to zdôvodnenie skráteného legislatívneho konania je, že v dôsledku konfliktu na Ukrajine došlo k narušeniu obchodných tokov a dodávateľských reťazcov, k zvýšeniu cien energií a väčšiny vstupov a surovín do výroby, ako sú energie, osivá, hnojivá, pesticídy a tak ďalej, pričom vývoj cien týchto vstupov a odbytových cien agrokomodít je naďalej nepredvídateľný. Osobitne situácia v odvetviach ako sú poľnohospodárstvo a akvakultúra si vyžadujú adekvátnu pozornosť zo strany štátu, pretože proces prispôsobenia sa narušenému trhovému prostrediu si vyžaduje dlhší čas. Vzhľadom na to, že v Slovenskej republike v dotknutých odvetviach hrozia značné hospodárske škody, je potrebné navrhnúť, aby Národná rada Slovenskej republiky rozhodla v skrátenom legislatívnom konaní o predĺžení obdobia uplatňovania takzvanej odvodovej úľavy z platenia poistného na sociálne poistenie a povinných príspevkov na starobné dôchodkové sporenie pre zákonom stanovený okruh zamestnávateľov v poľnohospodárskom sektore a akvakultúre aj na obdobie po júni 2024, a to za kalendárne mesiace júl až december 2024. Ďakujem pekne.
Laššáková, Jana, podpredsedníčka NR SR (2014-09-12):
Hlasujeme o bodoch 1 až 3 zo spoločnej správy s odporúčaním gestorského výboru schváliť. Prezentujme sa a hlasujme. (Hlasovanie.) Prítomných 79 poslancov, za návrh 79. Konštatujem, že body 1 až 3 spoločnej správy sme schválili. Nech sa páči, pán poslanec.
Ľ. Kaník, minister práce, sociálnych vecí a rodiny SR: (2005-09-21):
Vážený pán podpredseda, vážená Národná rada, účelom predkladaného vládneho návrhu zákona je v čl. I vzhľadom na rýchlo sa meniace pomery v situácii na trhu práce prispôsobiť nástroje aktívnej politiky trhu práce aktuálnemu vývoju na trhu. V dôsledku reformy sociálneho systému na trhu práce sa konštituoval nový systém činnosti úradov práce, sociálnych vecí a rodiny. Začal sa uplatňovať nový právny rámec aktívnych opatrení na trhu práce, ktorý je prepojený na priority a opatrenia operačných programov na využívanie európskeho sociálneho fondu. Fungovanie úradov práce, sociálnych vecí a rodiny je zamerané na plnenie úloh súvisiacich so zapojením uchádzačov o zamestnanie do projektov a programov uľahčujúcich vstup na trh práce alebo do programov na udržanie pracovných návykov. Zo strany úradov práce, sociálnych vecí a rodiny je kladený osobitý dôraz na zvýšenie zodpovednosti samotných uchádzačov o zamestnanie na vyriešenie svojej situácie na trhu práce. Vládny návrh zákona upravuje niektoré ustanovenia zákona týkajúce sa najmä periodicity návštev uchádzačov o zamestnanie na úrade práce, opätovného zaradenia občanov do evidencie uchádzačov, rozšírenia spôsobov preukazovania zamestnania uchádzačmi o zamestnanie, zabezpečenia zvýšenia kvality poskytovaného vzdelávania a prípravy pre trh práce a zníženia efektu mŕtvej váhy vzdelávania a prípravy pre trh práce uchádzačov o zamestnanie a záujemcov o zamestnanie. Zároveň sa upresňujú a dopĺňajú niektoré ustanovenia vzhľadom na vstup Slovenskej republiky do Európskej únie. Predkladaný návrh zákona v čl. II upravuje najmä započítateľné príjmy na účely zákona, poskytovanie príspevku rodičom, ktorí sa starajú o dieťa do jedného roku veku, rozširuje možnosť výkonu osobitného príjemcu na základe dohody úradu práce, sociálnych vecí a rodiny s obcou a odsun prenosu pôsobnosti riešenia hmotnej núdze na obce. Ďakujem za pozornosť.
Blanár, Juraj, podpredseda NR SR (2023-05-18):
Teraz udeľujem slovo pani spravodajkyni, ktorú určil navrhnutý gestorský výbor pre verejnú správu a regionálny rozvoj, aby predniesla spravodajskú informáciu v prvom čítaní. Pani poslankyňa Pleštinská, máte slovo.
Kollár, Boris, poslanec NR SR (2016-09-20):
Ďakujem, pán predsedajúci. Ja by som sa chcel len pripojiť k pánovi Simonovi, Zsoltovi Simonovi, že skutočne sme tuná napádali v minulosti pána generálneho prokurátora a naozaj treba si uvedomiť, že zdravie máme len jedno a každý môže mať nejaký problém, tak ako ho mal predseda vlády, ako sme držali palce predsedovi parlamentu, tak v tomto prípade držíme palce pánovi generálnemu prokurátorovi, aby sa mu podarilo čím skôr vrátiť medzi nás a aby sa mu podarilo s tým problémom úspešne vybojovať. Lebo naozaj, skutočne si musíme uvedomiť, že nesmieme byť úplní, úplní odľudovia, ktorí proste si idú len svoju politiku a nevnímajú zdravie človeka. Takže rovnako mu želáme skoré uzdravenie. Ďakujem.
Mazúrová, Viera, poslankyňa NR SR (2012-10-18):
Vážený pán predseda, v rozprave vystúpili pán poslanec Hudacký, pani poslankyňa Vášáryová, pán poslanec Krajcer a pán poslanec Viskupič. Pán poslanec Krajcer podáva procedurálny návrh nepokračovať v rokovaní o predmetnom návrhu zákona. Dajte, prosím, o tomto procedurálnom návrhu hlasovať.
Hort, Milan, podpredseda NR SR (2011-12-14):
Pán poslanec Zelník je posledný, ktorý chce reagovať faktickou poznámkou. Nech sa páči.
Drdul, Dominik, poslanec NR SR (2020-07-24):
Ďakujem za slovo. Pán Richter, hovorili ste niečo, že sme od témy, o súlade so zdravotným postihnutím a pomoci týmto osobám. Nuž dovoľte vyjadriť svoj názor smerom k sociálnej politike, ktorá tu bola uplatňovaná doteraz. Z môjho pohľadu a z pohľadu mnohých organizácií, ktorým som aj ja zástupcom v súčasnosti, to bola politika v podstate platenia dávok a ich zvyšovania a lepenia očí a zapchávania úst týmto osobám cez tieto, toto zvyšovanie týchto dávok. Výsledkom tohto systému, ktorý je neudržateľný, a s ktorým keď táto vláda niečo nespraví a neprenastaví ho znova, bude jeho zrútenie, je iba väčšia izolácia týchto osôb a mnohokrát ešte ich väčšia vylúčenie. Vaša politika zamestnanosti týchto osôb je robená naoko. Agentúry podporovaného zamestnávania nemajú konštantné financovanie. Agenda pracovných asistentov nefunguje tak, ako by mala fungovať. Dochádza stále k tomu, že je výhodnejšie tieto osoby ani len nezamestnať a využívať rôzne náhradné plnenia než sa seriózne zaoberať tým, ako túto politiku nastaviť tak, aby si oni samé dokázali zarobiť na seba v tej miere, v akej sú toho schopné a aké je ich, je to v západných krajinách. Iba toľko som chcel.
Šeliga, Juraj, podpredseda NR SR (2020-07-23):
Pani poslankyňa Vaľová.
Sulík, Richard, predseda NR SR (2011-09-06):
Pani poslankyňa Laššáková.
Nicholsonová, Lucia, podpredsedníčka NR SR (2016-04-21):
Vážené panie poslankyne, vážení páni poslanci, budeme pokračovať v popoludňajšom rokovaní štvrtého dňa druhej schôdze Národnej rady Slovenskej republiky, a to v prerušenej rozprave o Programovom vyhlásení vlády Slovenskej republiky . Máte to pod tlačou 45. Vidím, že nikoho nemusím prosiť, aby zaujal svoje miesto navrhovateľa alebo spravodajcu. Veľmi pekne vám ďakujem, páni, za dochvíľnosť. A rovnako ďakujem aj Karolovi Galekovi, pánovi poslancovi, ktorý je ako ďalší prihlásený do rozpravy. A myslím, že vaše vystúpenie bolo prerušené, takže budeme pokračovať jeho vystúpením. Nech sa páči, pán poslanec, máte slovo.
A. Belousovová, podpredsedníčka NR SR: (2007-10-25):
Keďže ešte sú prihlásení štyria poslanci, ktorí boli prihlásení písomne a majú vystúpiť s interpeláciou a blíži sa 17.00 hodina, vyhlasujem prestávku a o 17.00 hodine budeme pokračovať hlasovaním. (Prestávka.) (Po prestávke.)
Laššáková, Jana, podpredsedníčka NR SR (2014-11-08):
Pani poslankyňa Nachtmannová. Poprosím vás, reagujte na pána predsedu.
Osuský, Peter, poslanec NR SR (2018-03-26):
Ďakujem pekne. No, ja sám v živote nestojím pravidelne a vo všetkom v zákryte ani niekedy v straníckej línii, už vôbec nie v akejkoľvek inej, ale 14 európskych krajín, jednoducho vediac aj tak o tom, že na tých vyslanectvách okrem štandardných diplomatov sú vždy aj tí, ktorí okamžite znesú vyhostenie, tak v súvislosti s tým, čo sa dialo, urobilo. Už tu dnes zaznelo, že argument typu: „No ešte to, oni ho vymenia a potom ho zabijú.“ Áno, aj Lva Davidoviča Trockého prepustili zo stalinského Ruska a Stalinovi trvalo ďalších trinásť rokov, kým zohnal toho, kto mu horolezeckým čakanom pretne hlavu. Pretože pomsta je sladká. Aj pred voľbami je pomsta sladká. Je zvláštne, že si tu nikto nevšimol, že hnoj, ktorý majú Rusi na vlastnom dvore, prehodili na štyri susedné dvory, menovite švédsky, britský, český a slovenský. Drzosť gaunerov, ktorí povedia, že ten novičok mohol prísť zo Slovenska, mal byť dôvodom pre to, aby sme boli prvou krajinou, ktorá vyženie reprezentantov tohto banditského systému odtiaľto. Pretože my sme boli obvinení, že to môže pochádzať od nás. Čo je donebavolajúca drzosť. A na margo vyhosťovania Osuského a Dostála. Hlavne, že si necháme stánky s kebabom. Tie nevyhostíme, že, kolega Mazurek? (Potlesk.)
Kollár, Boris, predseda NR SR (2022-05-04):
Prosím, prezentujme sa a hlasujme. (Hlasovanie.) Prítomných 127 poslancov, za 93, proti 14, zdržalo sa 20. Konštatujem, že tento návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Laurenčík, Milan, podpredseda NR SR (2021-09-30):
Ďakujem veľmi pekne. Ďalšia otázka je od Petra Libu. Je tu pán poslanec Peter Liba? Nevidím ho v sále. Nie je, takže jeho otázka sa nebude čítať. Ďalšia otázka je od poslanca Richarda Vašečku. Ani ten nie je v sále. Otázka sa nebude čítať. Ďalšia otázka je, otázka opäť od pána poslanca Petra Libu, je v sále, a položil ju na podpredsedu vlády a ministra hospodárstva Slovenskej republiky pána Richarda Sulíka a otázka znie... (reakcia ministra), je tu, budete odpovedať: „Vážený pán minister, rád by som sa informoval ohľadom prípravy Národného pavilónu na výstavu sveta Expo Dubaj 2020. V akom stave je príprava, stihne sa dokončiť načas? Ak nie, kto je za to zodpovedný.“ Nech sa páči, pán podpredseda vlády, máte päť minút na odpoveď.
I. Mikloš, poslanec: (2007-09-04):
Takže je množstvo dôkazov na to, že vy, vaša vláda, ktorá sa hrdí tým, aká je sociálna, ako ste posilnili tripartitu, že práve vy ignorujete tripartitu a toľko vami okiadzaný Kaník a Kaníkova novela, Kaníkov nový Zákonník práce bol Zákonníkom práce, ktorý nielenže bol dobrý v tom, že naštartoval ekonomiku, vytváral nové pracovné miesta, ale bol dokonca dohodnutý síce po ťažkých a opakovaných rokovaniach, ale bol do parlamentu predložený po dohode so sociálnymi partnermi vrátane odborárov. Prvýkrát Zákonník práce bez dohody predložila pani ministerka Tomanová. Taká je pravda, pani poslankyňa Vaľová. (Potlesk.)
Blaha Ľuboš, podpredseda NR SR (2023-12-13):
Skúste návrh, prosím.
Laurenčík, Milan, podpredseda NR SR (2021-09-22):
Na faktické poznámky bude reagovať pán poslanec Marian Kotleba.
Bugár, Béla, podpredseda NR SR (2018-12-03):
Ďakujem pekne, pán minister. A teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Krajkovičovi.
J. Tkáčová, poslankyňa: (2006-10-24):
Všetky tri správy, ktoré predkladá rezort pôdohospodárstva aj s rezortom životného prostredia, sú správy pomerne rozsiahle, pomerne aj neprehľadné a pre verejnosť dosť nezrozumiteľné. Ak sa zhodneme, a vo výbore pre pôdohospodárstvo sa zhodneme, politici opozície aj koalície, môžem povedať, že obraz poľnohospodárov vo verejnosti je pomerne dosť nepriaznivý. Preto by sme mali my, politici, vziať rozum do hrsti a pomôcť roľníkom tento obraz roľníkov vo verejnosti troška zlepšiť. A v tomto prípade by som čakala od správ, aby boli formulované tak, aby sme vedeli pozitívne signály v jednoduchej forme vyslať aj k verejnosti. Konkrétne túto správu o stave poľnohospodárstva považujem za správu konštatačnú alebo, ak chcete, štatistickú. Konštatuje známe skutočnosti. Chýba mi však jej hlbší rozmer, analýza problémov, analýza rizík, nášľapných mín, ktoré sa tvoria do budúcnosti, a, samozrejme, aj návrhy na riešenie týchto problémov. A by som spomenula niektoré. V rezorte nám starnú zamestnanci, chýba dorast v štruktúre zamestnancov, dokonca sa roľníci sťažujú, že niektoré profesie už celkom chýbajú. Problém je aj v úrovni školstva. Mladí ľudia nechcú chodiť na školy, ktoré majú v názve poľnohospodárska. Školy potom tento názov zo svojich mien vypúšťajú. Hoci ekologické poľnohospodárstvo hospodári na ploche 3,8 % z celkovej výmery, odbyt bioprodukcie je alarmujúco nízky. Ekologické produkty sa predávajú bez biocertifikátov. Čiže celá tá snaha o predaj ekologických produktov zostáva bez želaného výsledku. Riešiť je potrebné aj vykazovanie zisku u fyzických osôb. Problém je v tom, že mzda fyzickej osoby, teda živnostníka, sa nenachádza v nákladoch. Kto hospodári ako živnostník, výplatou alebo mzdou, dôchodkom zo svojej činnosti preňho je až zisk po zdanení. Potom, samozrejme, nemôžeme porovnávať fyzické a právnické osoby, ani pokiaľ sa týka dosiahnutého zisku, ale ani pokiaľ sa týka efektivity. Veľkým problémom je aj deficit živín v pôde, je alarmujúco nízky. Slovenská republika vykazuje na hektár pôdy 70 kg čistých živín, priemer Európskej únie je 110 kg. Dá sa povedať, že hospodárime, vyrábame na dlh. No, ako som už spomínala, veľkým problémom, na ktorom sa zhodneme, odborníci aj politici, je obraz, mienka roľníkov, poľnohospodárov vo verejnosti, ktorá ju vo veľkej miere vníma ako požierača peňazí. No a spýtam sa celkom otvorene, či môžu nalievané peniaze do rezortu pomôcť riešiť tieto problémy. Ja si myslím, že peniaze, ktoré nalievame vo forme priamych dotácií, sa viac-menej prejedia, prejdú do spotreby a tieto problémy nám zostanú. Ďakujem vám za pozornosť.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovali 2 za, 71 proti, 72 sa zdržalo. Tento bod spoločnej správy sme neschválili.
Kočiš, Eduard, poslanec NR SR (2022-02-08):
Veľmi pekne ďakujem za slovo, pán predsedajúci. Pani kolegyňa v prvom rade ďakujem za naozaj odborný a vecne a vysoko argumentačný príspevok, ktorý beriem ozaj ako veľký prínos do tejto debaty o zákone, ktorý je predkladaný z dielne pána podpredsedu vlády Holého. Spomínali ste vo svojom príspevku taký jeden veľmi často sa opakujúci pojem alebo také zvláštne slovo – vyvlastnenie. Čiže tu naozaj je dôležité si povedať a dať na misku váh, čo je a čo už nie je verejný záujem vo vyvlastňovacom procese. Pokiaľ tento pojem nebudeme mať naozaj dokonale a explicitne daný, tak vždy môže vznikať nejaká doslova až paranoja z týchto vecí. Čiže toto naozaj bude musieť byť vyprecizované nakoľko, ako ste naozaj veľmi správne povedali, ak bude môcť samotný developer alebo iniciátor stavby nejakým spôsobom ovplyvňovať, alebo mať pripomienky, alebo mať možnosť pripomienkovania k samotnému územnému plánu alebo k samotnému územnému plánovaniu, tak z časti obec s tým môže mať doslova a do písmena veľký problém, ak sa jedná podľa mňa o menšiu obec. Čiže v tomto by som naozaj ocenil, ak by aj z dielne pána Holého prišla nejaká iniciatíva, ktorá by toto naozaj, naozaj odbúrala tieto všetky pochybnosti, ktoré sú. Čiže samotná obec a samotný obecný stavebný úrad, ak to bude akceptovať z dlhodobého nejakého hľadiska a čo sa týka tej diskriminácie samotného možného stavebníka alebo samotného záujemcu o stavbu, tak hovorím, sú na to vždy dva pohľady. Stavebník a obec alebo mesto, na ktorom území sa tá stavba realizuje.
Paška, Pavol, predseda NR SR (2013-06-27):
Pán poslanec, nie je to ani prvýkrát, ani naposledy bez ohľadu na štruktúru vlády, kedy jednoducho z dôvodu programu vlády, premiéra, povinností ministri, ktorí nemôžu, jednoducho nie sú prítomní. Takže ešte raz, chcete využiť svoje právo?
P. Hrušovský, podpredseda NR SR: (2001-12-13):
Návrh zákona prerokúvame v skrátenom legislatívnom konaní, kde sa ustanovenia podľa § 85 zákona o rokovacom poriadku nepoužijú, preto môžeme pristúpiť k hlasovaniu o návrhu zákona ako o celku s odporúčaním, pán spoločný spravodajca, gestorského výboru. M. Benkovský, poslanec: Návrh schváliť.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Želiezka.
Shahzad, Silvia, poslankyňa NR SR (2018-10-17):
Ja by som chcela len pripomenúť k tým stupňom náročnosti práce, že sa týkajú nepriamo oveľa širšieho okruhu zamestnancov ako len tých, ktorých zahŕňa práve tento zákon, pretože tu máme napríklad neverejných poskytovateľov sociálnych služieb, ktorých zamestnanci majú síce zmluvy uzatvorené podľa Zákonníka práce a teda mali by sa nich vzťahovať aj stupne náročnosti práce, ale v skutočnosti finančný príspevok, ktorý dostávajú na svoju činnosť, ktorý je zakotvený v zmluvách, sa odvoláva práve na zákon o odmeňovaní zamestnancov vo verejnom záujme. A to znamená, že v realite práve aj takíto zamestnanci dostávajú mzdu len na základe tohoto zákona, lebo v skutočnosti na viac nemajú. Vieme všetci dobre, ako ťažko prežívajú tieto zariadenia sociálnych služieb. Takže len pripomínam, že tu nastáva trošku problém aj v tom, že či sa a do akej miery môžu vlastne napĺňať tie stupne náročnosti práce pri Zákonníku práce, ak teda dostávajú finančný príspevok len v tejto výške. Ďakujem pekne.
Žiga, Peter, podpredseda NR SR (2024-02-15):
Pán poslanec Pročko... ďakujem vám, pán premiér. Pán poslanec Pročko, chcem vás upozorniť, aby ste nenarúšali rokovanie a priebeh schôdze (reakcia z pléna) a upozorňujem vás na § 32 zákona o rokovacom poriadku, aby ste neprerušovali rokovanie parlamentu, lebo budem podľa neho postupovať, pán Pročko. Teraz nasleduje... a budeme pokračovať odpoveďami členov vlády a generálneho prokurátora na otázky poslancov podľa vyžrebovaného poradia. Prvá otázka je od pána Vladimíra Ledeckého na pána ministra financií Ladislava Kamenického a tá znie: „Rada pre rozpočtovú zodpovednosť v hodnotení rozpočtu tvrdí, že nárast daňovo-odvodového zaťaženia zužuje priestor pre budúcu príjmovú konsolidáciu. Ako chcete realizovať konsolidáciu v budúcnosti, keď vôbec nehovoríte o podpore ekonomického rastu?“ Nech sa páči, pán minister, odpovedajte na otázku.
M. Číž, podpredseda NR SR: (2007-02-08):
Vážené kolegyne, kolegovia, kancelária mi nedoručila žiadnu písomnú prihlášku poslanca k tomuto bodu programu. Takže sa pýtam, kto sa chce prihlásiť do rozpravy ústne.  Lukša Michal. Uzatváram možnosť prihlásiť sa do rozpravy ústne. Teraz má slovo ako prvá v rozprave pani spravodajkyňa, potom sa pripraví pán poslanec Lukša.
Hajko, Jozef, poslanec NR SR (2024-05-14):
Ďakujem za slovo. Pán poslanec Dostál hovoril o tom, že hrozí politické ovládnutie Fondu na podporu umenia. A v podstate, ak by sa takáto právna úprava schválila, tak sa dostaneme do pozície nejakej, podobnej ako nejakej grantovej schémy, kde rozhoduje priamo vo vedení ministerstva, ba priamo až ministerka o tom, že komu sa poskytujú peniaze na podporu jeho projektu. Ja som to už povedal v kultúrnom výbore, keď sme rokovali o tomto návrhu zákona, že zákony sa robia do zlého počasia. A napriek tomu som povedal, že predsa sa snažím hľadať aspoň kúsok nejakého úprimného, úprimného zámeru v postoji poslancov, ktorí tento návrh predložili, a že sledujú týmto cieľ, aby sa skvalitnila, skvalitnilo posudzovanie projektov, ktoré žiadajú o peniaze. Kolega sa mi vtedy tak trošku zasmial, že som naivný, ale stále chcem tomu veriť, že tam je nejaký úmysel, pretože jedna vec je istá, že sú to prostriedky, ktoré koniec koncov sú pod ministerstvom kultúry a ministerstvo má aj nejakú povinnosť dohliadať na to, že ako sa tieto prostriedky minú. Ale skôr sa teda prikláňam ozaj k tomu názoru, že tento úmysel, aj keby tam bol úprimný, tak je len zásterkou na to, aby tento fond bol ovládnutý politicky. Však keď sa pozrieme na to, ako má byť nominovaná, ako majú byť nominovaní členovia rady, tak vidíme, že budú nominovaní vyslovene politicky. A ja len pripomeniem, že už niečo takéto sme tu v minulosti mali, mali sme tu socialistický realizmus, všetci museli konať tak, ako povedala strana. Obávam sa, že sa to môže... (Prerušenie vystúpenia časomerom.)
Pellegrini, Peter, podpredseda NR SR (2020-09-17):
Ďakujem pekne. Na vaše vystúpenie jedna faktická poznámka. Nech sa páči, pán poslanec Blanár.
Blaha, Ľuboš, poslanec NR SR (2020-12-17):
Toto je tá mentalita. Pán predsedajúci, počul ste, čo povedal pán Pollák na moju adresu?
P. Hrušovský, predseda NR SR: (2004-12-01):
(Hlasovanie.) 137 prítomných, 105 za, 4 proti, 26 sa zdržalo, 2 nehlasovali. Návrh sme schválili. Prosím pána poslanca Mitríka, aby z poverenia výboru pre verejnú správu uviedol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov . Nech sa páči. K. Mitrík, poslanec: Vážený pán predseda, prosím, aby ste dali hlasovať o tom, že Národná rada sa uzniesla v zmysle rokovacieho poriadku prerokovať predložený vládny návrh zákona v druhom čítaní.
P. Minárik, poslanec: (2008-09-04):
K otázke, čo mám spoločné s pozemkovým fondom. No, to by zaujímalo aj mňa, pán poslanec Mečiar, kebyže mi to poviete, by som bol neuveriteľne rád, lebo ja o ničom neviem. A k tým tváram. Ja som nepopisoval tváre. Ani jachta v Monaku nie je tvár a ani Hedviga nie je tvár. Teda nie Kaliňákova, to je jej tvár a jej problém, ktorý si bude možno celý život niesť za to, čo jej minister vnútra vykonal.
Kaliňák, Robert, podpredseda vlády a minister vnútra SR (2015-09-29):
Ďakujem pekne. Predložený návrh zákona reaguje predovšetkým na narastajúci počet ťažkých úrazov mladistvých, lyžiarov a snoubordistov na lyžiarskych tratiach. Na zníženie tejto úrazovosti sa navrhuje komplexnejším spôsobom než doposiaľ vymedziť povinnosti a oprávnenia prevádzkovateľov lyžiarskych tratí, ako aj povinnosti osôb nachádzajúcich sa na lyžiarskej trati. S osobitným zreteľom sa na zvýšenú ochranu lyžiarov a snoubordistov mladších ako 15 rokov ustanovuje povinnosť týmto osobám používať na lyžiarskej trati ochrannú prilbu. Tento návrh podľa mojich vedomostí bude ešte v rozprave dopĺňať pani podpredsedníčka parlamentu o zvýšenie povinnosti nosiť reflexné prvky osobám vo veku do 15 rokov, čo určite je pozitívny návrh a prispeje k väčšej bezpečnosti na svahoch. Za účelom ďalšieho skvalitnenie záchrannej činnosti v horských oblastiach a v jaskyniach sa navrhuje spresniť úlohy Horskej záchrannej služby, jej príslušníkov, ako aj doplniť niektoré relevantné úlohy tejto inštitúcie bezprostredne súvisiace so záchrannou činnosťou. Horskej záchrannej službe sa umožňuje v súlade zo zákonom o rozpočtových pravidlách verejnej správy použiť finančné prostriedky získané za výkon záchrannej činnosti alebo pátranie po nezvestnej osobe na zabezpečenie materiálno-technického vybavenia odbornej spôsobilosti na výkon záchrannej činnosti osôb, ktoré sa na základe zmluvy o dobrovoľníckej činnosti podieľajú na plnení úloh Horskej záchrannej služby ako dobrovoľní záchranári. Týmto účelovým viazaním uvedených finančných prostriedkov možno primeranejšie zabezpečiť činnosť prevažnej časti dobrovoľných záchranárov. Dovoľte mi, aby som ešte uviedol, že podobne ako sme sa pokúsili oživiť dobrovoľníctvo v oblasti hasičských zborov, ktoré má podporu naprieč politickým spektrom, a myslím si, že nám to vždy pri katastrofách výrazne pomôže, je tu asi priestor na to, aby sme to isté urobili aj v prípade horských záchranárov a využili potenciál, ktorý sa skrýva u dobrovoľných horských záchranárov, v Horskej službe, podľa toho, ako sa presne volá. A tento zákon opätovne tomu robí určitý základ na to, aby mohlo ministerstvo vnútra aj priamo finančne podporovať jednotlivé občianske združenia združujúce dobrovoľných záchranárov v našich horských strediskách, a tým urobiť naše turistické centrá a horské pohoria aj s nižšou nadmorskou výškou bezpečnejšie a príťažlivejšie pre turistov, pretože budú mať kompletnú záchranársku infraštruktúru. Veľmi pekne ďakujem.
Pellegrini, Peter, predseda NR SR (2024-01-11):
Dobre, tak sme si to teraz už tu porozprávali a poďme sa vrátiť naspäť k rokovaciemu poriadku. Procedurálny návrh znamená podanie procedurálneho návrhu a potom jeho odôvodnenie. Takže, pán poslanec Sabo, poprosím tentokrát v zmysle rokovacieho poriadku, aby sme z toho nerobili diskusný klub, naozaj. Vzhľadom na to, že pán predsedajúci Blaha urobil chybu, ja som ju uznal, a preto som aj dovolil, nech tí, ktorých sa dotkla, mohli sa k tomu vyjadriť. Aj keď sme nešli v zmysle rokovacieho poriadku, ale teraz už naspäť sa vráťme a, pán poslanec Sabo, nech sa páči, s procedurálnym návrhom a pán Šipoš ešte ku vám. Ak ste vy vo svojej faktickej nerozprávali k predrečníčke, ale komentovali ste to, čo sa udialo, tak tá faktická nebola k predrečníčke, tak v tom prípade vašom konal pán podpredseda Blaha v poriadku. Nekonal v poriadku vo vzťahu k pánovi poslancovi Pročkovi, ktorému v rámci procedúry odobral slovo. Ďakujem pekne. Poprosím na tabuľu od začiatku. Pán poslanec Sabo s procedurálnym. Nech sa páči.
Kollár, Boris, poslanec NR SR (2018-02-13):
Mám návrh. Zvolávame grémium v mene troch poslaneckých klubov. Okamžite.
Hrušovský, Pavol, podpredseda NR SR (2011-06-01):
Ďakujem, pán spoločný spravodajca, prosím, zaujmite miesto pre spravodajcov. Otváram rozpravu o tomto bode programu. Do rozpravy nemám žiadne písomné prihlášky. Ústne, pardon, mám jednu písomnú prihlášku, pána poslanca Drobu. Nech sa páči, pán poslanec, máte slovo.
Danko, Andrej, predseda NR SR (2019-06-21):
Ďakujem, pán poslanec. Vyhlasujem rozpravu za skončenú. Chce zaujať stanovisko navrhovateľ? Nech sa páči.
L. Gyurovszky, minister výstavby a regionálneho rozvoja SR: (2004-12-09):
Možno bude vedieť lepšie odpovedať minister sociálnych vecí, takže najbližšie by asi bolo potrebné dať jemu túto otázku. Ale, samozrejme, prečítam odpoveď ministra dopravy, pôšt a telekomunikácií. Spôsob poukazovania dávok je stanovený v § 117 zákona č. 461/2003 o sociálnom poistení v znení neskorších predpisov, podľa ktorého Sociálna poisťovňa poukazuje, resp. vypláca dôchodky, buď v hotovosti, alebo poukazuje na účet v príslušnom peňažnom ústave. Pokiaľ ide o vyplácanie dôchodkov v hotovosti, túto službu v súčasnosti poskytuje len Slovenská pošta, a to na základe zmluvy o zabezpečení dôchodkovej služby uzatvorenej medzi Slovenskou poštou a Sociálnou poisťovňou. Ministerstvo dopravy, pôšt a telekomunikácií Slovenskej republiky nie je vecne príslušné vo veci zmeny vyplácania dôchodkov a rovnako toto rozhodnutie nezávisí ani od Slovenskej pošty. Naopak, túto činnosť vykonáva pre slovenskú poisťovňu iba na zmluvnom základe. Ďakujem.
Gál, Gábor, minister spravodlivosti SR (2019-10-24):
Cieľom protokolu je modernizovať Dohovor Rady Európy o ochrane jednotlivcov pri automatizovanom spracovaní osobných údajov s rozsiahlymi prínosmi a vplyvom na jednotlivcov a podniky, pričom zohľadňuje nové výzvy, ktoré vznikli od prijatia dohovoru v roku 1981. To bol jediný právne záväzný medzinárodný nástroj v oblasti ochrany údajov. Protokol zvyšuje štandard ochrany osobných údajov najmä tým, že pre strany stanovuje minimálne požiadavky na ich ochranu. Zachováva všeobecný a flexibilný charakter dohovoru a posilňuje jeho potencionálnu univerzálneho právneho nástroja na ochranu údajov. Vytvára lepšie podmienky pre spoluprácu s tretími štátmi. Vzhľadom na implementáciu práva Európskej únie v oblasti ochrany osobných údajov zákonom č. 18/2018 o ochrane osobných údajov a o zmene a doplnení niektorých zákonov platný právny poriadok Slovenskej republiky zodpovedá požiadavkám stanoveným protokolom. Protokol je podľa čl. 7 ods. 4 Ústavy Slovenskej republiky prezidentskou medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb, preto sa pred ratifikáciou vyžaduje súhlas Národnej rady Slovenskej republiky. V zmysle čl. 7 ods. 5 Ústavy Slovenskej republiky je protokol medzinárodnou prezidentskou zmluvou prednostnej povahy, keďže ide o medzinárodnú zmluvu, ktorá priamo zakladá práva alebo povinnosti fyzických alebo právnických osôb. Podpis a ratifikáciu protokolu opakovane odporučili zmluvným stranám dohovoru, vrátane členských štátov Európskej únie, tak Rada Európy, ako aj Európska únia. Európska únia môže k protokolu pristúpiť až po ratifikácii protokolu všetkými členskými štátmi Európskej únie. Ďakujem, z mojej strany to je všetko.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-10-21):
Ďakujem pekne. Vážený pán predseda, ctená snemovňa, tá problematika dráh a dopravy na dráhach je oveľa komplexnejšia a možno, že by si vyžadovala aj viac času, resp. taký väčší obraz. Má mnohé súvislosti vnútorné o stave železníc, resp. troch železničných spoločností, aj ekonomickom, finančnom, technickom, celkovom, ale aj o vzťahoch medzi rôznymi druhmi dopráv a našou tendenciou by mala byť ekonomizácia a ekologizácia, zefektívňovanie, modernizácia, sprístupňovanie, atď. Možno sú to pekné slová, ale ide o veľmi vážne kritériá pre využitie a celkovú ekonomiku alebo hospodárenie na dráhach. By som rád tento rok, ktorý je pred nami, videl hlavne ako taký konsolidačný, ale aj rok, ktorý naštartuje isté trendy. Niektoré sú veľké, povedal by som medzinárodné a iné sú skôr smerom k regiónom a k mestám alebo k lokálnym dopravám, alebo témam. Aj v jednom, aj v druhom prípade potrebujeme mať dobré perspektívne prístupy a pravidlá, ktoré často sú práve cez zákony definované. Za ministerstvo skôr by som nerád odkladať termíny. Na druhej strane si uvedomujem aj v akom stave je celková situácia, vyššie územné celky a zároveň zodpovednosť harmonizovať pravidlá, opatrenia. Nechávam, samozrejme právo, tak ako je pre parlament, pre parlamentné plénum na hlasovaní rozhodnúť. Ale opakujem, nebolo by dobré odkladať viaceré dôležité rozhodnutia, zmeny pravidiel na dlhšie. Tie harmonizačné z hľadiska smerníc a hlavne nehôd a ich vyšetrovania sú nevyhnutné. Toto čo bolo navrhnuté je skôr o našej vnútornej dispozícii. Ale opakujem, verejný záujem by mal zahŕňať aj štátny, aj regionálny. Nie je dobré, ak sa veľmi rozchádzajú alebo sú v nejakom väčšom buď konflikte, alebo dlhodobo sa nerieši zhoda celkového verejného záujmu, lebo potom sa v skutočnosti problém len prehlbuje. Chcem vás len ubezpečiť za ministerstvo, že nám ide o vitalizáciu alebo revitalizáciu podmienok a pomerov tak, aby sa aj dráham a doprave na dráhach oveľa viac darilo. Ďakujem pekne.
Matovič, Igor, poslanec NR SR (2015-05-26):
Čiže, ako sa hovorí, opakovanie je matka múdrosti. Cieľom nášho návrhu je zrušiť financovanie politických strán zo štátneho rozpočtu, ušetriť značný objem finančných prostriedkov, čo je približne na toto volebné obdobie okolo 50 mil. eur, stanoviť nový finančný limit pre volebnú kampaň, čiže výrazne nižší, ako je súčasný. Tým pádom je výrazne menšia potreba politických strán, aby zháňali peniaze vlastnou hlavou alebo zabezpečovali nejaké financovanie „pol na pol“. To zároveň znamená, že prinútime politické strany, keďže by mohli viesť výrazne menšiu predvolebnú kampaň, čiže aby výrazne menej ľudí ohlupovali, zodpovedne robili politické strany počas celého volebného obdobia. A tu nehovorím o nejakých cudzích politických stranách, ale aj o nás samých, aj našom hnutí. Jednoducho všetci by sme sa tak prinútili, aby sme zodpovedne robili celé štyri roky. A zároveň navrhujeme teda opatrenie, ktoré by malo minimalizovať korupčné prostredie, teda či už z pohľadu toho, že je menšia potreba financovať sa, ale teda tým, že dávame vlastne väčší priestor vo verejnoprávnych médiách. A už iba teda Martinovi poviem, to nebola nejaká hašterivosť. To bolo o tom, akú si nahral, takú si dostal. Čiže zamysli sa nad tým, čo si povedal, a zistíš tým určite, prečo som to povedal. Ďakujem, prajem všetko dobré.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Prítomných 146 poslancov, hlasovalo 145 za, 1 nehlasoval. Schválili sme vládny návrh novely zákona č. 130 o vojnových hroboch. Ďakujem. No ideme opäť raz voliť kandidáta na sudcu disciplinárneho súdu. Pristúpime k opakovanej voľbe, materiál má tlač 233 a máme dvoch kandidátov – Petra Groma, Jaroslava Palkoviča. Platný hlasovací lístok je ten, na ktorom je označená alternatíva „za“ najviac u jedného kandidáta a pri druhom kandidátovi musí byť označené niečo iné. To znamená, buď „zdržal sa“, alebo „proti“. Pristúpime k výkonu tajného hlasovania. Nech sa páči. (Reakcie z pléna.) Áno, poprosím ešte minútku strpenia, tri procedurálne návrhy. Slovo má pán poslanec Novotný. (Hlasovanie o návrhu na voľbu kandidáta na sudcu disciplinárneho súdu , tlač 233, nová voľba.)
Hrnčiar, Andrej, podpredseda NR SR (2019-06-26):
Dve faktické poznámky. Nech sa páči, pán poslanec Klus.
P. Paška, predseda NR SR: (2007-10-29):
(Hlasovanie.) 136 prítomných, 130 proti, 6 sa zdržalo. Tento bod sme neschválili. Ďalej.
Mičovský, Ján, poslanec NR SR (2022-10-21):
Ďakujem pekne za slovo. Vážený pán podpredseda, dovoľte, aby som predniesol spravodajskú správu. Vážené panie poslankyne, vážení páni poslanci, v súlade s § 73 zákona o rokovacom poriadku bol som určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou 1255. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla o tom, že tento návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie a rozpočet a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Zároveň odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade pri prvom čítaní. Ďakujem, pán predseda, skončil som.
Laššáková, Jana, podpredsedníčka NR SR (2015-04-21):
Chcete reagovať? Nechce pán poslanec reagovať. Nech sa páči, pán poslanec Brocka, máte slovo.
Laššáková, Jana, podpredsedníčka NR SR (2015-03-17):
Pán poslanec Kadúc, nech sa páči.
Gibalová, Monika, poslankyňa NR SR (2013-06-27):
Ďakujem pekne. Pani kolegyňa Nicholsonová, ja nemôžem súhlasiť s tým, čo ste povedali, že uzavretie manželstva pred úradom, nehovoriac pred cirkevnou autoritou, pred úradom je disbalans. To zásadne nemôžem súhlasiť. Ja akceptujem, že manželia nemôžu niekedy z veľmi vážnych dôvodov ďalej spoločne žiť a niekedy sú situácie, ktoré sú do istej miery morálne ospravedlňujúce rozvod. Ale nebezpečná je inštrumentálna povaha tohto návrhu, ktorá môže nemať hranice. Môže mať nekonečné podoby a možno sa v budúcnosti dočkáme návrhu na rozvod formou esemesky. Preto ja tento návrh nemôžem podporiť, je zlý a je nebezpečný.	Ďakujem.
Klus, Martin, podpredseda NR SR (2019-11-28):
Ďakujem pekne, pán navrhovateľ. Evidujem vaše prihlásenie do rozpravy. Dávam slovo spoločnej spravodajkyni z ústavnoprávneho výboru, poslankyni Irén Sárközy, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči.
Paška, Pavol, predseda NR SR (2013-09-12):
Hlasujeme. (Hlasovanie.) 145 prítomných, 80 bolo za, 58 proti, 7 sa zdržalo. Návrh zákona sme postúpili do druhého čítania. Ďalej.
Pellegrini, Peter, predseda NR SR (2023-12-20):
Prezentujme sa a hlasujme o poslaneckom návrhu pána poslanca Dvořáka. (Hlasovanie.) Prítomných 138, za 60, proti 78. Tento návrh sme neschválili.
Madej, Róbert, poslanec NR SR (2016-11-29):
Ďakujem veľmi pekne, pán predsedajúci. Ďalej, prosím, dajte hlasovať o bode 46 spoločnej správy, odporúčanie gestorského výboru je schváliť. Rád by som ale upozornil, že v rozprave bol podaný pozmeňujúci návrh, ktorý uvedenú problematiku rieši komplexnejšie.
Grendel, Gábor, podpredseda NR SR (2021-10-01):
Pán poslanec Beluský.
Pellegrini, Peter, predseda NR SR (2015-11-26):
... čo tiež je v rozpore s rokovacím poriadkom. Máte na niekoho interpeláciu? Na koho?
Hrnčiar, Andrej, podpredseda NR SR (2017-12-05):
Pán poslanec Kéry.
Pellegrini, Peter, predseda NR SR (2024-01-08):
S reakciou na faktické pani poslankyňa Plaváková.
P. Hrušovský, podpredseda NR SR: (2002-02-21):
Nech sa páči, pán spoločný spravodajca, uveďte návrh spôsobu hlasovania o jednotlivých pozmeňujúcich návrhoch, najskôr o návrhoch, ktoré sú uvedené v spoločnej správe. Pán poslanec Slafkovský, hlasujeme už, prosím, aby ste nezasahovali do procedúry hlasovania, tá už bola daná rozpravou o tomto návrhu zákona. Nech sa páči. Š. Šlachta, poslanec: Ďakujem pekne.
Pellegrini, Peter, predseda NR SR (2015-04-21):
Pán poslanec Jarjabek.
Laššáková, Jana, podpredsedníčka NR SR (2012-12-13):
Pán poslanec Štefanec, nech sa páči.
Kondrót, Maroš, poslanec NR SR (2012-11-07):
Ďakujem pekne, pani podpredsedníčka. Nedá mi, aby som nereagoval na pár slov, pretože sa tu objavujú rôzne dezinterpretácie aj neomalené útoky, a k tomu sa treba vyjadriť. Pán poslanec Miškov, to, čo ty si napadol tuná v otvorenej reči, sme riešili aj na výbore, tam si podľa mňa dostal jasnú odpoveď, že to, čo sa tebe nepáči, že štátne hmotné rezervy môžu byť aj vo vlastníctve právnických a fyzických osôb na základe zmluvy so správou rezerv. Toto je v zákone dávno. Pravdepodobne to tam bolo aj vtedy, keď ty si bol ministrom, ti to nevadilo, takže neviem načo to otvárať znovu, keď ti bolo zodpovedané, že toto je stará vec, oni len doplnili: „alebo ak tak ustanovuje osobitný predpis“. V ďalších častiach v § 11, ktorý rieši mobilizačné rezervy sa hovorí, že mobilizačné rezervy sú majetkom štátu, v správe štátnych rezerv. V časti 8 sa hovorí, že použiť sa môžu len na základe rozhodnutia vlády alebo správy rezerv, čiže ja v tomto zákone nevidím nič, čo by bolo nejasné či nebezpečno-ohrozujúce pre Slovenskú republiku alebo nejaké záujmy Slovenskej republiky. Pani kolegyňa Mezenská dosť hrubo napadla kolegu Vážneho, v podstate obvinila z čohosi neomalenými slovami, odsúdila ho. A keby ste mohli, tak ho asi aj popravíte, pani kolegyňa. Skutočne vážte slová. Videli ste, že bol Ľubo dosť vytočený, nie je naučený na takéto správanie a to je jedno, či ste nováčik alebo starší. Nemáte to naštudované, nerozumiete tomu a úplne zbytočne ste ho obvinili z niečoho, čo zďaleka bolo vysvetlené, že to nenapĺňalo skutkovú podstatu toho, čo ste vy tvrdili, ale už ste ho odsúdili. A ešte k pánovi kolegovi, už to povedal Lojzo Přidal, aj Jurajovi. Juraj, keď sa robí zrýchlené konanie, ktoré bolo odsúhlasené plenárnym zasadnutím Národnej rady, tak sa k tomu nerobí stanovisko ÚLAP-u, to už by sme mali vedieť. Takže ja si myslím, že to je v poriadku, otázky, ktoré boli kladené zo strany kolegov z opozície, boli zodpovedané, ja si myslím, že môžeme pristúpiť o 17.00 hod. k hlasovaniu.